stanford-oval/wikipedia huggingface dataset:
סחירות
מדדי סחירות

היות שבסחורות ושירותים אין זה מקובל לאסוף קונים פוטנציאליים מול מוכרים פוטנציאליים ובכך לקבוע מחיר לפי המפגש בין ההיצע לביקוש, הרי שמדדי סחירות יכולים לשמש בעיקר בשווקים פיננסיים, שם מקובל לקבוע מחיר לפי ההיצע והביקוש. היוצאים מן הכלל לגבי סחורות הן בורסות לסחורות (כגון בורסת היהלומים ברמת גן). להלן כמה מדדי סחירות:
מרווחי Bid-Ask . מדד זה יוצא מהנחה שככל שסחירות נמוכה יותר, כן גדל הצורך ב"סוחרי יד שנייה". במקרה של בורסות לניירות ערך מדובר ב"עושי שוק" ("דילרים"). Bid הוא המחיר בו עושה השוק רכש את הנכס הפיננסי ואילו Ask הוא המחיר בו הוא מוכר את הנכס. המרווח בין מחיר הרכישה למחיר המכירה נמדד במונחים יחסיים (כאחוז ממחיר הנכס). באופן כללי, ככל שמרווח זה יותר גדול, כן הסחירות נמוכה יותר. הדבר נובע הן מיתרונו ההולך וגדל כקונה ככל שהוא יותר קרוב למעמד של "קונה יחיד" והן מיתרונו ההולך וגדל כמוכר ככל שהוא קרוב יותר למעמד של "מוכר יחיד".
כן משפיע על המרווח הסיכון של קשיי סחירות לעת מצוא, ההולך וגדל ככל שהסחירות נמוכה יותר והסיכון של שינוי מחירים תנודתי יותר ככל שהסחירות יותר קטנה. המרווח יכול להיות מושפע גם משערי ריבית, שכן החזקת מלאי של נכסים פיננסיים כרוכה בתשלומי ריבית על הלוואות, או הפסדי ריבית או תשואות על פיקדונות או איגרות חוב. במקרה של מסחר בנכס ריאלי, ככל שזמן אחזקת המלאי גדל, כן קיימת סכנה שהמלאי יינזק ולעיתים, עצם אחזקת המלאי כרוכה בצורך לשכור שטחי אחסון נוספים.
אפשרויות ארביטראז' . פעולת ארביטראז' היא צירוף של לפחות שתי פעולות הנעשות בו זמנית בשווקים שונים. פעולה יכולה להיות לא רק קנייה או מכירה של נכס או סחורה, אלא גם מתן או לקיחת הלוואה. הוא הדין גם לגבי פעולות שעושה הארביטראז' התחייב לעשות גם במועד עתידי כלשהו. כתוצאה מפעולת ארביטראז' ייתכן אחד משני המצבים הבאים:
בזמן הווה עושה הארביטראז' נהנה מתזרים מזומנים נטו חיובי, כלומר מגדיל בהווה את כמות הכסף הנזיל שבידיו (מזומנים+עו"ש) כתוצאה מביצוע עסקאות שונות בו זמנית. מנגד, שילוב עסקאות זה אינו יוצר סיכון עתידי לתזרים מזומנים נטו שלילי.
כתוצאה מביצוע מספר עסקאות בו-זמנית תזרים המזומנים נטו בזמן הווה הוא אפס, אך שילוב עסקאות זה מבטיח תזרים מזומנים נטו חיובי בנקודת זמן עתידית כלשהי.
מדד קהן ובייקר. מדד זה נבנה עבור ניירות ערך להלן מספר פרמטרים במדד זה:
ניהארי

| --- | --- |

 
 מאכלים
 סוג:  מאכל
 מטבח:  הודי ופקיסטני
 אזור מוצא:  אוטר פראדש
 מוצא:  הודו הודו
 אופן הגשה:  חם
 מרכיבים עיקריים:  בשר בקר או כבש
ניהארי (בהינדי: निहारी; באנגלית: Nihari) הוא מאכל הודי בשרי, המבושל בבישול איטי ונפוץ במדינות תת-היבשת ההודית.
ניהארי עשוי לרוב מבשר כבש, אך ניתן להכינו גם מבשר בקר, עזים או עוף, שלהם מוסיפים פלפל שחור ומבשלים בבישול ארוך ואיטי.
היסטוריה

ניהארי מוזכר לראשונה בסוף המאה ה-18, לאחר שהפך למנה עיקרית במטבחה של האימפריה המוגולית.
השם ניהארי, נגזר מהמילה הערבית ניהאר (نهار) שפירושה תחילת היום או בוקר.
כיום, המאכל נפוץ בקרב קהילות מוסלמיות בהודו ובפקיסטן, נחשב למנה עיקרית ונהוג לאכול אותו כארוחת בוקר לאחר תפילת הפג'ר.
הערות שוליים

↑  History of Nihari, Karachi Cuisine (באנגלית אמריקאית)
↑  Nihari: History Of The Meaty and Buttery Breakfast Staple of The Mughals, NDTV Food (באנגלית)
↑  Deblina Chakravorty / Apr 12, 2012, 00:00 Ist, Nihari, a gift from Nawabs - Times of India, The Times of India (באנגלית)
↑  admin, Beef nalli Nihari Recipe: Historic Recipe of Southasia > Homtainment.com, Homtainment.com, ‏2020-12-23 (באנגלית אמריקאית)
סופיה, נסיכת הולנד

סופיה, נסיכת הולנד (בהולנדית: Sophie van Oranje-Nassau); ‏8 באפריל 1824 - 23 במרץ 1897), הייתה בתו של וילם השני, מלך הולנד ואשתו של קרל אלכסנדר, הדוכס הגדול של סקסוניה-ויימאר-אייזנך.
ביוגרפיה

סופיה נולדה ב-8 באפריל 1824 בהאג, שהשתייכה לממלכה המאוחדת של ארצות השפלה, לוילם, נסיך אורנז' ולאנה פבלובנה, הנסיכה הגדולה של רוסיה, בתו של פאבל הראשון, קיסר רוסיה.
ב-8 באוקטובר 1842 התחתנה סופיה עם בן דודה קרל אלכסנדר, נסיך הכתר של סקסוניה-ויימאר-אייזנך, ממנו נולדו לה 4 ילדים. סופיה לא הייתה יפה בכלל, אולם פיצתה על זה בעזרת פיקחותה הרבה, וכן על ידי הלבושים והתכשיטים הנאים שתמיד לבשה. בשנת 1853 מת חמיה קרל פרידריך, הדוכס הגדול של סקסוניה-ויימאר-אייזנך, ובעלה עלה לשלטון במקומו כקרל אלכסנדר, הדוכס הגדול של סקסוניה-ויימאר-אייזנך. בשנת 1890 מת אחיה וילם השלישי, מלך הולנד, ובתו עלתה לשלטון במקומו כוילהלמינה, מלכת הולנד, תוך שסופיה משמשת כנסיכת הכתר עד למותה ב-23 במרץ 1897.
משפחתה

ב-8 באוקטובר 1842 התחתנה סופיה עם קרל אלכסנדר, הדוכס הגדול של סקסוניה-ויימאר-אייזנך, ממנו נולדו לה 4 ילדים:
קרל אוגוסט, נסיך הכתר של סקסוניה-ויימאר-אייזנך (1844–1894)
מריה אלכסנדרינה, נסיכת סקסוניה-ויימאר-אייזנך (1849–1922), התחתנה עם היינריך השביעי, נסיך רויס.
אנה, נסיכת סקסוניה-ויימאר-אייזנך (1851–1859)
אליזבת זיבילה, נסיכת סקסוניה-ויימאר-אייזנך (1854–1908), התחתנה עם יוהאן אלברכט, דוכס מקלנבורג-שוורין.
סופר

ערך זה עוסק באדם שעיסוקו בכתיבת ספרים. אם התכוונתם למשמעות אחרת, ראו .
שמואל יוסף עגנון, היחיד מבין כותבי הספרות העברית שזכה בפרס נובל לספרות
סופר הוא אדם העוסק בכתיבת סיפורת – רומנים, נובלות, סיפורים קצרים ומסות (לעיתים נקרא כך גם מי שעוסק בכתיבת ספרי עיון).
אטימולוגיה

התואר "הסופר" מופיע בתנ"ך כתפקיד של אישים שונים כגון עזרא הסופר ושפן הסופר. מדרש המובא בתלמוד הבבלי ובמדרש תנחומא מקשר את התואר לספירת האותיות שבתורה. הספירה נעשתה בתקופה הקדומה, כדי למנוע שיבושים בנוסח המקרא והעידה על בקיאות במקרא ובמסורת המובעת על ידו. אף על פי כן, לפי רבים ממפרשי המקרא ולפי המחקר המודרני המונח נגזר מהמילה סֵפֶר.
בתקופת חז"ל שימש המונח "סופר" במשמעותו הבסיסית – אדם העוסק בכתיבה (כך למשל, סופר סת"ם, שהוא סופר הכותב ספרי תורה, תפילין ומזוזות, או הממונה בבית הדין על כתיבת גיטין). בדרך כלל לתואר זה זוכה מי שאיננו בקי בכתיבה גרידא אלא נחשב למומחה בתחום עיסוקו, כולל הדינים השונים שנלווים לכתיבתו הדתית. בתקופה זו היה מקובל שלכל עיר ישנו "סופר מתא", הסופר המקומי. רש"י ותוספות נחלקים ביניהם האם הכוונה לסופר סת"ם, או לכותב שטרות חוב מקצועי (מעין נוטריון). כך או כך, עד להתפתחות העברית המודרנית במאה ה-19, לא שימש המונח "סופר" לתיאור כותב יוצר, והמונח המקובל היה "מחבר".
המונח "סופרים" (ברבים בלבד) התרחב עוד יותר ומהווה בחז"ל כינוי כללי לחכמים ולתלמידיהם, שדבריהם קרויים דברי סופרים, ועליהם נאמר "קנאת סופרים תרבה חכמה".
בעת המודרנית

הכשרה לכתיבה של ספרות יפה ניתנת בסדנאות המיועדות למטרה זו, וכן במסגרת החוג לספרות באוניברסיטאות. הכשרה זו אינה הכרחית, ורבים מהסופרים עוסקים בכתיבה ללא הכשרה מסוג זה.
על פי רוב סופרים אינם נוטים לפרסם את ספריהם באופן עצמאי, והם עושים זאת באמצעות חברות הוצאה לאור. בתמורה לעמלו מקבל הסופר שכר סופרים, שהוא אחוז מסוים ממכירות הספר, ולא שכר קבוע. בישראל רק סופרים מעטים מוצאים את כל פרנסתם (או את עיקרה) בשכר הסופרים המשולם להם, ומרביתם עוסקים בעבודה נוספת, המספקת את פרנסתם העיקרית. בין יוצאי הדופן היו ש"י עגנון, שכבר בשלב מוקדם למדי ביצירתו קיבל תשלום חודשי קבוע מהמו"ל שלו, הוצאת שוקן, כך שיכול היה להקדיש את כל זמנו לכתיבה, ועמוס עוז שקיבל שכר קבוע מכתר הוצאה לאור, תוך התחייבות לבלעדיות ההוצאה על פרסום ספריו. סופרים מצליחים הכותבים באנגלית ובשפות נפוצות אחרות זוכים לשכר סופרים נאה מאוד.
אגודת הסופרים העבריים מקבלת לשורותיה, בדרך כלל, כל סופר שפרסם לפחות שני ספרים שהגיעו לרף מינימלי של הישגים ספרותיים.
ראו גם

מחבר
משורר
לקריאה נוספת

רנה ליטוין, הייתי כאן, הוצאת הקיבוץ המאוחד, 2005: מסעות בעקבות סופרים שתרגמה המחברת. (הספר בקטלוג ULI)
מאיה קגנסקיה, דמדומי אלים – על דוסטויבסקי, בולגקוב, סולז'ניצין צווטאייבה, נבוקוב ועוד, הוצאת ידיעות אחרונות, 2004. (הספר בקטלוג ULI)
פיליפ רות, ענייני עבודה – סופר, עמיתיו ועבודתם, זמורה ביתן, 2008.
הערות שוליים

↑  ספר נחמיה, פרק י"ב, פסוק כ"ו
↑  ספר דברי הימים ב', פרק ל"ד, פסוק כ'
↑  מסכת חגיגה ט"ו ב' ומסכת קידושין ל' א'
↑  מדרש תנחומא פרשת בשלח ט"ז
↑  ראו תלמוד בבלי גיטין ב, ב.
↑  רש"י ותוספות בבא בתרא כא, ב.
↑  תלמוד בבלי בבא בתרא כב, א.
↑  תנאי קבלת חברים, באתר אגודת הסופרים העבריים
| --- | --- |
בקרת זהויות :  BNE: XX526944  BnF: cb11936327s (data)  GND: 4053309-8  NDL: 00573673  NKC: ph125910 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
סופיה, נסיכת סקסוניה-קובורג-זאלפלד

| --- | --- |

 לידה:  16 באוגוסט 1778 קובורג, דוכסות סקסוניה-קובורג-זאלפלד 
 פטירה:  9 ביולי 1835 (בגיל 56) אוסטי נד לבם, צ'כיה 
 שם מלא:  סופיה פרדריקה קרולינה לואיזה
 מדינה:  דוכסות סקסוניה-קובורג-זאלפלד 
 מקום קבורה:  funeral chapel of St. Teresa in Nečtiny 
 בן או בת זוג:  עמנואל פון מנסדורף-פויי (23 בפברואר 1804–?) 
 
הנסיכה סופיה פרדריקה קרולינה לואיזה מסקסוניה-קובורג-זאלפלד (בגרמנית: Sophie Friederike Karoline Luise von Sachsen-Coburg-Saalfeld;‏ 16 באוגוסט 1778 – 9 ביולי 1835) הייתה נסיכת סקסוניה-קובורג-זאלפלד, אחותה של ויקטוריה, נסיכת סקסוניה-קובורג-זאלפלד ולאופולד הראשון, מלך בלגיה ודודתה של המלכה ויקטוריה. בנישואין, היא הייתה הרוזנת של מנסדורף-פויי.
ביוגרפיה > ילדותה

הנסיכה סופיה נולדה בקובורג, בתם הבכורה של פרנץ, דוכס סקסוניה-קובורג-זאלפלד ואשתו אוגוסטה, רוזנת רויס-אברסדורף.
לסופיה הייתה מערכת יחסים קרובה במיוחד עם אחותה אנטוינטה ושתיהן השתתפו לעיתים קרובות בפנטאיסי שלוס, מקלט של מהגרים מצרפת, שם פגשה את בעלה לעתיד, עמנואל פון מנסדורף-פויי. הם נישאו ב-23 בפברואר 1804 בקובורג. בעלה הוכתר בשנת 1818.
בעלה השתתף בשנת 1806 בקרב זאלפלד, הוא מצא את שרידיו של לואי פרדיננד, נסיך פרוסיה משדה הקרב והגן על מקום מגוריהם של אביה ומשפחתה של סופיה מפני הכוחות הצרפתיים המנצחים.
בין השנים 1824–1834 התגוררה סופיה במיינץ, שם היה בעלה מפקד המבצר הפדרלי. היא הייתה פעילה כסופרת וקיבלה את הצלב הגדול של מסדר קתרין הקדושה.
משפחתה

לעמנואל וסופיה היו שישה בנים:
הוגו פרדיננד פון מנסדורף-פויי (1806–1847)
אלפונס, הרוזן פון מנסדורף-פויי (1810–1894)
אלפרד קרל פון מנסדורף-פויי (1812–1814)
אלכסנדר פון מנסדורף-פויי (1813–1871),
לאופולד עמנואל פון מנסדורף-פויי (1815–1832)
ארתור אוגוסט פון מנסדורף-פויי (1817–1904);
נקסוס 5

| --- | --- |


נקסוס 5
 מידע כללי
 סוג:  דגם של טלפון חכם 
 מפתח:  חברת גוגל, LG אלקטרוניקה 
 יצרן:  Google,‏ LG אלקטרוניקה
 תאריך הפצה:  31 באוקטובר 2013 
 תאריך הפסקת שיווק:  11 במרץ 2015 
 סדרה:  גוגל נקסוס 
 מידע טכני
 מערכת הפעלה:  אנדרואיד 5.0 ואנדרואיד 5.1 ו אנדרואיד6.0 ואנדרואיד 6.0.1
 מעבד:  קוואלקום סנאפדרגון ‏800
 נפח אחסון:  16/32GB, ללא אפשרות הרחבה
 זיכרון:  2GB
 מסך:  4.95"‎
 קלט:  מסך מגע
 מצלמה:  אחורית: 8 מגה-פיקסל עם מייצב תמונה אופטי (יכולה לצלם ב-Full HD 1080P) קדמית: 1.3 מגה-פיקסל (יכולה לצלם וידאו ב-HD 720P)
 סוללה:  2300mAh
 קישוריות:  Wi-Fi, Bluetooth, תקשורת טווח אפס (NFC)
 מידות
 רוחב:  6.917 ס״מ 
 גובה:  13.784 ס״מ 
 עובי:  8.59 מ"מ 
 משקל:  130 גרם
 www.google.com/nexus/5/
 
נקסוס 5 (באנגלית: Nexus 5) הוא טלפון חכם שפותח במשותף על ידי גוגל וLG אלקטרוניקה. הוא המכשיר החמישי בסדרת ה-גוגל נקסוס, אשר הושק כשנה לאחר מכשיר הנקסוס 4. נקסוס 5 הושק ב-31 באוקטובר 2013, והוצע באותו היום לרכישה מקוונת ב-Google Play במדינות נבחרות.
החומרה של הנקסוס 5 דומה לזו של מכשיר הדגל באותה עת של LG, ה-G2. המכשיר כולל מעבד סנאפדרגון 800 מבית קוואלקום ומסך מגע בגודל 4.95 אינץ' ברזולוציית 1080X1920 המספקת 445 פיקסלים לאינץ'. זהו המכשיר הראשון שהריץ את מערכת ההפעלה Android kitkat 4.4. לאחר כשבוע הושק המכשיר רשמית בישראל. במרץ 2015 הופסקה מכירת המכשיר דרך אתר גוגל.
מפרט > חומרה

גבו של הנקסוס 5 דומה לגבו של טאבלט הנקסוס 7, זאת בניגוד לקודמו שהיה בעל גב זכוכית. החומרה שלו דומה למכשיר הדגל של LG אלקטרוניקה, ה-LG G2; הוא מכיל מעבד במהירות 2.26GHz מסוג סנאפדרגון 800 מבית קוואלקום, זיכרון פנימי של 16/32GB ללא אפשרות הרחבה עם כרטיס זיכרון, זיכרון RAM בנפח 2GB וסוללה של mAh 2300. הנקסוס 5 כולל מסך 4.95 אינץ' (במסך מצויים כפתורים דיגיטליים שתופסים חלק מן המסך ובכך מקטינים את גודלו אבל הם נעלמים "וחושפים" את כל המסך כשצופים בווידאו, כשקוראים ספר או כשמשחקים בחלק מהמשחקים) ברזולוציית 1080X1920 Full HD. יש לו מצלמה 8MP עם פלאש הכוללת מייצב תמונה אופטי (ISO). המכשיר תומך ברשתות דור רביעי LTE בניגוד לנקסוס 4, אשר כלל LTE באופן לא רשמי. הוא כולל נורית חיווי LED מתחת למסך במספר צבעים. בתחתית המכשיר יש שני קטעים מחוררים, הימני למיקרופון  והשמאלי לרמקול. כחלק מהתכונות החדשות, הנקסוס 5 כולל שני חיישנים חדשים: גלאי צעדים ומונה צעדים. הם מאפשרים לעקוב כאשר המשתמש בעת הליכה, ריצה, או טיפוס במדרגות. שני החיישנים בעלי צריכת חשמל נמוכה יחסית.
מפרט > תוכנה

מכשיר הנקסוס 5 היה הראשון שמגיע באופן מובנה עם מערכת ההפעלה Android Kitkat 4.4, שבה יש רענון בממשק, ביצועים משופרים, שיפור בתמיכה בתקשורת טווח אפס (כגון היכולת לחקות כרטיס חכם), HDR+ נוסף במצלמה, יכולת הדפסה אלחוטית, הקלטת המסך, ופונקציונליות חדשה ומשופרת. מסך הבית של הנקסוס 5 עוצב מחדש, google now הוא כעת חלק ממסכי הבית, ומאפשר חיפוש קולי על ידי אמירת "Ok, Google". ‏ Hangouts, התומך מגרסת ICS ומעלה בקריאת הודעות טקסט (SMS), מתפקד כיישום ברירת המחדל להודעות טקסט (SMS). הנקסוס 5 מגיע עם הממשק הנקי של גוגל, היות שהוא מהווה מכשיר דגל של גוגל.
הערות שוליים

1 2  ניב ליליאן, ‏רשמית: נקסוס 5 הושק בישראל; ומה המחיר?, באתר ‏מאקו‏, 5 בנובמבר 2013
1 2  ניב ליליאן, ‏הבשורה האמיתית היחידה לישראלים שמסתתרת בנקסוס 5, באתר ‏מאקו‏, 6 בנובמבר 2013
↑  אהוד קינן, גוגל מציגה את הנקסוס 5 ואנדרואיד 4.4, באתר ynet, 31 באוקטובר 2013
↑   אמיתי זיו, נקסוס 5 יושק מחר בישראל - במחיר של 2,800 שקל, באתר TheMarker‏, 4 בנובמבר 2013
↑  עומר כביר, ביי ביי נקסוס 5: גוגל עצרה את מכירת הסמארטפון הזול והפופולרי שלה, באתר כלכליסט, 13 במרץ 2015
נקסוס 6

| --- | --- |


הנקסוס 6
 מידע כללי
 סוג:  דגם של טלפון חכם 
 מפתח:  חברת גוגל, מוטורולה חטיבה ניידת 
 יצרן:  Google, מוטורולה
 תאריך הפצה:  15 באוקטובר 2014 
 תאריך הפסקת שיווק:  9 בדצמבר 2015 
 סדרה:  גוגל נקסוס 
 הקודם בסדרה:  נקסוס 5 
 הבא בסדרה:  נקסוס 6P 
 מידע טכני
 מערכת הפעלה:  Android Lollipop 5.0
 מעבד:  קוואלקום סנאפדרגון 805 2.7 GHz
 מאיץ גרפי:  Adreno 420
 נפח אחסון:  32 GB או 64 GB
 זיכרון:  3GB RAM
 מסך:  5.96 אינץ'
 קלט:  מסך מגע
 מצלמה:  אחורית: 13 מגה פיקסל עם מייצב תמונה אופטי קדמית: 2 מגה פיקסל
 סוללה:  3220 mAh עם טעינה אלחוטית וטעינת טורבו
 קישוריות:  Micro USB, תקשורת טווח אפס (NFC), Bluetooth 4.0, Wi-Fi, Nano-SIM
 מידות
 רוחב:  82.98 מ"מ 
 גובה:  159.26 מ"מ 
 עובי:  3.8 מ"מ 
 משקל:  184 גרם
 www.google.com/nexus/6/
 
נקסוס 6 (באנגלית: Nexus 6) הוא טלפון חכם שפותח במשותף על ידי חברת גוגל ומוטורולה המבוסס על מערכת ההפעלה אנדרואיד. זהו המכשיר השישי בסדרת הגוגל נקסוס והושק כשנה לאחר השקת הנקסוס 5. חומרתו של הנקסוס 6 דומה בחלקה לזו של הדור השני של מכשיר ה-Moto X של חברת מוטורולה.
מפרט

הנקסוס 6 בעל מעבד מרובע ליבות קוואלקום סנאפדרגון 805 במהירות שעון של 2.7 הרץ וזיכרון RAM בנפח 3 ג'יגה בייט. יש לו סוללה בקיבולת של 3220mAh בעלת טכנולוגיית טעינת טורבו, המספקת 6 שעות פעולה לאחר הטענה של רבע שעה. למכשיר מסך מגע בגודל 5.96 אינץ'  ברזולוציית 2560x1440. למצלמה האחורית של המכשיר 13 מגה פיקסל עם מייצב תמונה אופטי ומצלמה קדמית עם 2 מגה פיקסל. המכשיר שוקל 184 גרם ואין לו אפשרות להרחבת זיכרון.
הנקסוס 6 היה המכשיר הראשון שהריץ את מערכת ההפעלה Android Lollipop 5.0 בגרסת ונילה. כמו כן, הגרסה החדשה פותחה בעיצוב חדש של גוגל המכונה Material Design.
השקה ומכירה

הנקסוס 6 נחשף לראשונה ב-15 באוקטובר 2014 ביחד עם טאבלט ה-Nexus 9 והיה זמין לרכישה מסוף אותו חודש.
ביקורת הושמעה כלפי המחיר של הטלפון, הגבוה כמעט פי 2 מהמכשיר הקודם בסדרת הנקסוס. מתחריו העיקריים של הנקסוס 6 הם האייפון 6 פלוס וה-Galaxy Note 4 אשר הושקו בסמיכות זמנים להשקת הנקסוס.
הערות שוליים

↑  צחי הופמן, ‏גוגל הכריזה על הנקסוס 6 ועל טאבלט נקסוס 9, באתר גלובס, 15 באוקטובר 2014
↑   סוכנויות הידיעות, גוגל השיקה את הסמארטפון נקסוס 6 והטאבלט נקסוס 9, באתר TheMarker‏, 16 באוקטובר 2014
↑  אהוד קינן, גלקסי נוט 4 פה: המחיר החל מ-3,899 שקלים, באתר ynet, 27 באוקטובר 2014
נקסוס 7 (2012)

| --- | --- |


 מידע כללי
 סוג:  מחשב לוח
 מפתח:  גוגל, ASUS
 יצרן:  ASUS 
 תאריך הפצה:  13 ביולי 2012
 תאריך הפסקת שיווק:  24 ביולי 2013 
 סדרה:  גוגל נקסוס 
 הבא בסדרה:  נקסוס 7 
 מידע טכני
 מערכת הפעלה:  אנדרואיד
 מעבד:  Cortex-A9 ארבע ליבות בארכיטקטורת ARM מסדרת טגרה של NVIDIA ‏ 1.3 ג'יגה הרץ
 מאיץ גרפי:  12 ליבות מסדרת GeForce של NVIDIA
 נפח אחסון:  8, 16 או 32GB זיכרון פלאש
 זיכרון:  1GB ‏ DDR3L
 מסך:  מסך מגע קפסטיבי 7 אינץ' LCD בטכנולוגיית IPS, יחס-מימד 16:10
 קול:  +MP3, WAV, WMA, eAAC
 קלט:  מד מהירות, חיישני תנועה, חיישן קרבה, GPS, גלאי מתכות, מיקרופון
 מצלמה:  מצלמה קדמית 1.2 מגה-פיקסל ברזולוציית HD
 סוללה:  4,325 מילי אמפ"ש 
 קישוריות:  אוזניות 3.5mm, בלוטות' 3.0, USB 2.0
 מידות
 רוחב:  120 מ"מ 
 גובה:  198.5 מ"מ 
 עובי:  10.45 מ"מ 
 משקל:  340 גרם
 http://www.google.com/nexus/7/
 
נקסוס 7 (באנגלית: Nexus 7) הוא מחשב לוח שעוצב ופותח על ידי חברת גוגל בשיתוף עם ASUS. זהו מחשב-הלוח הראשון בסדרת נקסוס של גוגל והוא מופעל באמצעות מערכת ההפעלה אנדרואיד. דור ראשון של המכשיר הוכרז ביולי 2012. דור שני, הכולל עדכוני חומרה רבים, הוכרז ביולי 2013.
בין היתר, הנקסוס 7 מגיע עם היישומים יומן גוגל, גוגל מפות, YouTube, Gmail, ו-Google+ כברירת מחדל.
היסטוריה > פיתוח

בריאיון לעיתון איטלקי בדצמבר 2011, הודיע מנכ"ל גוגל, אריק שמידט כי בכוונת החברה להשיק מחשב לוח בתוך חצי שנה. הוא ציין כי בכוונתם להוות תחרות נגד האייפד הפופולרי של אפל.
היסטוריה > השקה

ב-26 ביוני 2012 הוצג המכשיר לראשונה בכנס המפתחים השנתי של Google I/O במוסקון סנטר שבסן פרנסיסקו. החל מאותו היום ניתן היה לרכוש אותו בהזמנה מוקדמת. במהלך אותו הכנס חשף הוגו בארה, ראש מערך ניהול המוצר של אנדרואיד, את גרסה 4.1 של המערכת אשר כונתה "Jelly Bean".
באירוע ההשקה, הודיע בארה כי הנקסוס 7 יהיה זמין תחילה באוסטרליה, קנדה, בריטניה וארצות הברית. ב-13 ביולי 2012 החלה גוגל לשלוח ללקוחות שהזמינו מראש את המכשירים הראשונים באוסטרליה ובארצות הברית. ארבעה ימים לאחר מכן, ב-17 ביולי נשלחו המכשירים גם לקנדה ובריטניה. ב-27 באוגוסט שווק הנקסוס גם בצרפת, גרמניה וספרד וב-25 בספטמבר גם ביפן. כעבור יומיים שווק המכשיר בקוריאה הדרומית וב-7 בנובמבר הגיע גם להודו. המכשיר משווק גם בישראל.
הערות שוליים

↑  אריק שמידט: מחשב הלוח של גוגל יגיע בתוך שישה חודשים באתר Engadget
↑   Google plans 'Nexus' tablet to take on Apple iPad, The Telegraph, 20 December 2011
↑  נקסוס 7 זמין עכשיו בצרפת, גרמניה וספרד באתר The verge
הוגו בארה חושף את הנקסוס 7 ב-Google I/O, סן פרנסיסקו
סחיפה לאחור

המחשה בשלבים של סחיפה לאחור
ניתן לחזות בסחיפה לאחור בתמונה זו מ-1906 סמוך להר טמלפאיס (Mount Tamalpais) במחוז מארין בקליפורניה. חתירה של מי תהום גרמה לנקיק זה להתארך במעלה המדרון.
בפארק הלאומי קניונלנדס ביוטה זורמים המים על פני המישורים ונכנסים לקניונים. תוך כדי כך, עובר הקצה העליון של הקניון סחיפה אל תוך המישור שמעליו, והקניון מתארך ומתרחב.
מימין סחיפה פעילה לאחור (לוואקה). משמאל שרידים של סחיפה לאחור שאיננה פעילה שהתמלאו בסחף.
סחיפה לאחור או גם התחתרות לאחור היא סחיפה, הגורמת לתחילת הערוץ לסגת אחורנית בכיוון מנוגד לזרם, ובכך להאריך את הערוץ. המונח יכול גם להתייחס להתרחבות של קניון בעקבות סחיפה בקצהו העליון, כאשר מים זורמים על פני המישורים שמעליו ונכנסים לתוכו במפל, כפי שמתרחש בפארק הלאומי קניונלנדס ביוטה (ראו תמונה משמאל). תוך כדי כך, עובר הקצה העליון של הקניון סחיפה אל תוך המישור שמעליו, והקניון מתארך ומתרחב.
תיאור

כאשר מים הזורמים על פני משטח פחות או יותר מישורי נשפכים לתוך שקע הם שוחקים את הקצה העליון של השקע. עקב כך הפלג שבתוך השקע  מתארך לכיוון ההפוך לכיוון הזרימה  או שהקניון שנוצר על ידי הפלג מתרחב באמצעות שחיקת דפנות הקניון באמצעות המים הנשפכים לקניון משני צדדיו בקצהו העליון. לעומת זאת, התרחבות הקניון במורד הזרם, למשל עקב סחיפה הנגרמת עקב זרימת המים בקניון, איננה סחיפה לאחור.
סחיפה לאחור היא תהליך סחיפה פלוביאלי הגורם להארכת נחל, עמק או ערוצון במקורותיהם. וגם גורם להרחבת אגן הניקוז שלהם. זרם המים שוחק את הסלע והקרקע במקורו של הזרם בכיוון הפוך לזרם המים. דוגמה יפה לסחיפה לאחור בישראל ניתן למצוא בנחל צין בקטע של עין עבדת, בו הנחל התחתר לאחור, עד כי יש ללכת כברת דרך בתוך בסיס הסחיפה כדי להגיע למפל במיקומו הנוכחי. אם תהליך הסחיפה לאחור נמשך מספיק זמן יכול הנחל לפרוץ את קו פרשת המים המפריד בינו לבין אגן ניקוז שכן ולכבוש את אגן הניקוז שקודם זרמו מימיו לנחל אחר.
אפשר להבחין בקלות בנהרות שנכבשו על ידי מקום הכיבוש, שבו נוצרת בדרך כלל "ברך" - זווית חדה (למשל ברך הליטני ליד מבצר הבופור ובנוסף ברך הירקון ליד תחנת הרכבת פתח תקווה - קריית אריה). צורה אחרת המרמזת על כך שנהר זה נכבש, היא אפיק עמוק ומפותח, המנקז אגן קטן במיוחד, שלא סביר שמימיו יכלו ליצור אגן כזה. במקרים אלו, סביר שהיה לנהר אגן גדול יותר, אלא שהוא נכבש לאחר עיצוב האפיק.
לוואקה הוא מונח שמקורו במלגשית המתאר מכתש בצורת טיפה (רחב למעלה וצר למטה) שנוצר באמצעות סחיפה לאחור, האופייני להרים במדגסקר, אם כי הוא קיים גם במקומות נוספים בעולם, לדוגמה דרום אפריקה או ברזיל. הסחיפה בלוואקה מהירה מאוד, ונגרמת כתוצאה משילוב של הרכב הקרקע, ותבנית האקלים.
סוגים של אפיקי נחלים הנוצרים עקב סחיפה לאחור

מבין חמשת הסוגים האפשריים של תצורות הנוף של אפיקי נחלים, ארבעה נוצרים עקב סחיפה לאחור:
אפיקים אינסקוונטיים (Insequent streams) – תצורה אקראית של אפיקי נחלים, לעיתים קרובות סדרה של יובלים דמוית עץ מסועף שנוצרו כתוצאה מסחיפה לאחור על סלעים אופקיים הומוגניים. לנתיבים של יובלים אלו אין לכאורה קשר לשיפוע המקורי של פני השטח, למבנה המסלע או להרכבו.
אפיקים סבסקוונטיים (Subsequent streams) – תצורת אפיקי הנחלים נקבעת על פי המסלע הרך ביותר שדרכו מתבצעת הסחיפה לאחור.
אפיקים רה-סקוונטיים (Resequent streams) – תצורת אפיקי הנחלים העוקבת אחר התבליט המקורי של המדרון, אבל ברמה נמוכה יותר. אפיקים אלו מתפתחים מאוחר יותר והם בדרך כלל יובלים של אפיקים סבסקוונטיים.
אפיקים אובסקוונטיים (Obsequent streams) – הם אפיקי הנחלים שכיוונם הפוך לתבנית הניקוז המקורית.
הסוג החמישי, הנפוץ מכולם, אפיקים קונסקוונטיים (Consequent streams), הם אפיקים העוקבים אחרי תבליט הנוף.
דגמי ניקוז הנוצרים עקב סחיפה לאחור

סחיפה לאחור יוצרת שלושה סוגים עיקריים של דגמי ניקוז:
דמוי עץ (דנדריטי) (Dendritic) - נוצר במצבים בהם המסלע הומוגני והמים זורמים בצורה אקראית. לערוצים יש מבנה אופייני של הסתעפות בזוויות חדות כשלא ניתן להבחין בתבניות משותפות או חוזרות על עצמן.
סורג (Trellis) - נוצר במצבים בהם המסלע מורכב משכבות מתחלפות של סלעים קשים ורכים. הדגם מאופיין בערוצים מקבילים שאליהם נשפכים יובלים קצרים בזווית ישרה.
מלבני וזוויתי (Rectangular and angular) – מאופיין בערוצים שבהם הנפתולים בזווית ישרה שאליהם נשפכים יובלים גם כן בזווית ישרה. דגם זה מתפתחת במסלע הומוגני שיש בו סדקים או העתקים מצטלבים.
בנוסף, עקב סחיפה לאחור יכולים להיווצר ארבעה סוגים של דגמי ניקוז משניים:
דמוי כוכב (רדיאלי) (Radial) - מאופיין בערוצים היוצאים מנקודה מרכזית אחת, כדוגמת ערוצים המתהווים על מדרונות הר געש או כיפת לבה.
טבעתי (Annular) – נוצר על מדרונות של הרי כיפה הבנויים לסירוגין מסלעים קשים ורכים. במבט מלמעלה נראה דגם זה כמו לוח מטרה, כאשר השכבות הרכות עוברות סחיפה והקשות אינן עוברות סחיפה.
דמוי פרח (Centripetal) – מאופיין בערוצים המתנקזים לנקודה מרכזית אחת, למשל באזור קרסטי של אבן גיר שבו המים זורמים לתוך בולען, ואז מתחת לפני הקרקע.
מקביל (Parallel) – דגם נדיר הנוצר על מדרון רחב. דגם זה מוגבל לאזור קטן.
הערות שוליים

↑  Headward erosion במילון מונחים במדעי כדור הארץ מתוך הספר "צפונות כדור הארץ", פרופ' שלמה שובאל, בהוצאת האוניברסיטה הפתוחה
ניקטינסטיה

ניקטינסטיה (nyctinasty) היא תנועת שינה של עלי צמחים בהתאם למקצב היממה.
העלים, העלעלים או עלי הכותרת נפתחים ביום ופונים כלפי האור ונסגרים בלילה.
בתגובה לקליטת אור חלים שינויים בלחץ טורגור בשני סוגי תאים בבסיס הפטוטרת בעלה: תאים מיישרים ותאים כופפים. גירוי של אור נראה באורך גל בתחום הכחול מעורר פתיחה של העלים, על ידי מעבר יוני כלור ואשלגן מהתאים הכופפים אל התאים המיישרים. עקב כך התאים המיישרים תופחים והתאים הכופפים מצטמקים. אור אדום ולאחריו חושך מפעילים מעבר יונים הפוך וכפיפה של העלים.
נפוץ בקטניות כמו מימוזה ביישנית או אלביציה וכן בצמחים ממשפחת החמציציים.
ניהול איכות כוללני

TQM (ראשי תיבות באנגלית של Total Quality Management, ניהול איכות כוללני) היא אסטרטגיית ניהול, שמטרתה הטמעת מודעות לאיכות בכל התהליכים הארגוניים, על-מנת לספק את כל הדרישות והצרכים של הלקוחות תוך כדי ביצוע שיפור מתמיד בארגון.
גישה זו מעמידה את הלקוח במוקד התעניינותה, משטיחה את המבנה הפירמידלי בארגון הבירוקרטי, מחנכת לשיפור מתמיד של תהליכי עבודה (מתוך שאיפה להגיע לבקרה מלאה של אפס ליקויים), ומחייבת את העובד לשאוף לשיפור תמידי באיכות התוצר שהוא מפיק. TQM נמצאת בשימוש נרחב בתהליכי ייצור, ממשל, חינוך ושירותים.
היסטוריה

שיטת TQM פותחה באמצע שנות ה-40 של המאה ה-20 על ידי ד"ר ו. אדוארדס דמינג, אז יועץ דגימה של לשכת המפקד האמריקאית ומי שיהיה פרופסור לסטטיסטיקה בבית הספר לניהול של אוניברסיטת ניו יורק. בראשית דרכה לא הוכרה השיטה ורק לאחר מלחמת העולם השנייה כאשר הזמינו ראשי התעשייה היפנית את דמינג, תפסה היא מרכיב עיקרי בהתאוששות הכלכלה היפנית, שלאחר המלחמה. הצלחת השיטה הקנתה לה מוניטין ברחבי העולם ומפעלים וארגונים רבים החלו ליישמה.
עם התפתחות תחומי מחקר חדשים בתחום האיכות, החלו מוסדות למצוא שילובים יעילים יותר ליישום גישת האיכות הכוללת. אחת מהן נעשתה באופן רשמי בשנת 1984 על ידי מרכז המחקר והפיתוח של הצי האמריקאי, כאשר החל לחקור שימוש בשילובים הללו: תהליכי בקרה סטטיסטיים (SPC-Statistical Process Control) עם שיטת "השליטה הכוללת לאיכות" (TQC-Total Quality Control), של אישיקווה, ובגישות הניהול לאיכות של פיל קרוסבי, ו. אדוארדס דמינג וג'וזף ג'וראן. התוצאה של מחקרים אלו הייתה גישה, ששילבה את עקרונות ה-SPC עם הפילוסופיה של דמינג.